**TARPTAUTINIS VAIKŲ IR JAUNIMO ŠOKIO KONKURSAS „CODA 2020“**

**NUOSTATAI**

Tarptautinis vaikų ir jaunimo šokio konkursas **„CODA 2020“** – tai konkursas, skatinantis šokio sklaidą ir plėtojantis tarptautinius kultūrinius mainus.

Tai galimybė susipažinti su naujais kolektyvais, pasidalinti šokio teikiamais džiaugsmais, sėkme, patirtimi, profesionalumu.

Šį konkursą organizuoja šokių mokykla „CODA“ (VšĮ „Codos projektai“, Klaipėda). Šios mokyklos įkūrėja - M.K. Čiurlionio menų mokyklos auklėtinė, buvusio neakivaizdinio baleto skyriaus dėstytoja, Klaipėdos valstybinio muzikinio teatro šokėja, vertikalaus šokio pradininkė Lietuvoje Inga Briazkalovaitė.

**I. TIKSLAI IR UŽDAVINIAI**

Baletinis, klasikinis šokis yra sceninio meno abėcėlė, kurios pagrindiniai elementai yra šokis, pantomima ir muzika, sujungti į vientisą veiksmą. Konkursas „CODA 2020” tai puiki galimybė tarptautiniu lygiu pristatyti padarytus darbus ir leisti gabiems vaikams pajausti scenos jaudulį, konkurenciją, siekti aukšto lygio atlikimo, noro tobulėti ar kitas emocijas.

* 1. Skatinti ir plėtoti kiekvieno vaiko individualybę, suteikti galimybę parodyti save ir savo gabumus.
	2. Sudaryti sąlygas vaikų gabumų tobulėjimui. Norima suteikti galimybę daugiau sužinoti apie vykdomas veiklas ir netgi paskatinti gabius vaikus siekti profesionalaus meno karjeros baleto mokyklose, aukštojo mokslo choreografijos studijose ar atlikėjiškos veiklos įvairiuose šalies teatruose.
	3. Padėti atsiskleisti jauniems ir talentingiems šokėjams. Skatinti kolektyvų, vaikų geranorišką bendravimą ir bendradarbiavimą. Suburti geriausius Lietuvos ir užsienio šokėjų kolektyvus kovoti dėl stipriausio kolektyvo vardo.

**II. KONKURSO ORGANIZAVIMAS (arba PROGRAMA)**

Dalyvauja šokių studijos, mokyklos ir šokių kolektyvai:

2.1. **Pirma dalis** – Ikimokyklinių vaikų amžiaus grupė

2.2. **Antra dalis** – klasikinio šokio konkursas.

2.3. **Trečia dalis** – neoklasikinio, modernaus ir šiuolaikinio šokio konkursas.

2.4. **Ketvirta dalis** – **NAUJA KATEGORIJA**– „**Free** **dance“** grupių šokio konkursas. Šiame pogrupyje galės dalyvauti kolektyvai, kurių pasirodymai neatitinka šio konkurso klasikinio šokio arba neoklasikinio, modernaus ir šiuolaikinio šokio pogrupių reikalavimų. (pvz.: charakteriniai, šou, pop dance ir kt.). Šiame pogrupyje teisėjai vertins pasirodymo kokybę, nepriklausomai nuo šokių stiliaus.

2.5. Nugalėtojų apdovanojimai.

**III. VIETA IR LAIKAS**

3.1. Tarptautinis vaikų ir jaunimo šokio konkursas **„CODA 2020“ vyks 2020 m. birželio 6 d. Klaipėdos kultūros centre „Žvejų rūmai“**, Taikos pr. 70, Klaipėda.

**IV. DALYVIAI**

Dalyvių  **šokio kategorijos**:

* klasikinio šokio kolektyvų pasirodymai;
* modernaus/neoklasikinio/šiuolaikinio šokio kolektyvų pasirodymai;
* Free dance grupių pasirodymai.

4.1. Ikimokyklinių vaikų amžiaus grupės (šokio pasirodymai iki 3 min.):

 - 3-5 metų;

 - 5-7 metų.

4.2. **Grupių** kategorijose numatomos **amžiaus grupės**:

 - 7-9 metų;

* 10-12 metų;
* 13-15 metų;
* 16-18 metų.

4.3. **Solo** kategorijose (čia kartu vertinami solo,duetai, trio, pas de quatre) numatomos **amžiaus grupės**:

* 7 metų;
* 8 metų;
* 9 metų;
* 10 metų;
* 11metų;
* 12 metų;
* 13 metų;
* 14 metų;
* 15-18 metų.

\*Nesusirinkus pakankamam dalyvių skaičiui, kategorijos gali būti sujungtos.

4.4. „**Free dance“** kategorijose numatomos **amžiaus grupės**:

- kids (7-9 metai);

- children (10-13 metų);

- junior (14-17 metų).

\*Šokėjų amžius konkurso dieną turi atitikti kategorijoje numatytą amžių. Kad komisija išvengtų dvejonių dėl vaikų amžiaus, organizatoriai pasilieka teisę paprašyti pateikti šokėjo amžių įrodantį dokumentą.

Iki 20% vaikų, šokančių konkrečiame grupės pasirodyme, amžius gali būti didesnis nei numatyta kategorijoje.

**V. DALYVAVIMO SĄLYGOS**

5.1. **Dalyvio paraišką** prašome užpildyti el formatu. [Paraiškos formą rasite čia](https://forms.gle/3BmEkmHUCbC2VU3KA). Papildoma informacija mob. tel. +370 683 89207.

**Dalyvių anketų laukiame iki 2020-05-24.**

5.2. Pageidaujamas pasirodymų skaičius – ne daugiau 2 šokiai kiekvienoje kategorijoje (iki 3 min. trukmės, išskyrus profesionalioje kategorijoje, kurioje atliekamos ištraukos iš baletų - jie gali būti ilgesni.).

5.3. **Pasirodymų muzikas siųsti el. paštu** **codafestivalis@gmail.com****.** **Šokio pavadinimas turi atitikti muzikos pavadinimą. Muziką siųsti mp3 arba wav formatu, netalpinti internetinėse svetainėse!**

5.4. Dalyvio mokestis-parama festivaliui-konkursui:

- Atlikėjo šokis grupėje – 10 €. Kiekvienas papildomas šokis grupėje – 10 €.

- Atlikėjo solo šokis – 25 €. Kiekvienas papildomas solo šokis – 20 €.

**(vienoje kategorijoje šokama ne daugiau dviejų šokių)**.

**Paraiška įtraukiama į grafiką po to, kai bus gautas dalyvio mokesčio-paramos apmokėjimas. Dalyvio mokestis negrąžinamas.**

Dalyvio mokestį pervesti į sąskaitą:

AB „Swedbank“, banko kodas73000

 Sąsk. Nr. LT567300010159693543

gavėjas-VšĮ „Codos projektai“,

įmonės kodas- 305219912

mokėjimo paskirtis- šokio kolektyvas (pavadinimas) arba solisto vardas ir pavardė, festivalio dalyvio parama.

**5.5. Žiūrovo bilietas: 5 EUR, renginio dieną bilieto kaina: 7 EUR.**

5.6. Dalyvaudami festivalyje, dalyviai sutinka, kad konkurso metu padarytos nuotraukos būtų viešinamos konkurso organizatorių.

**5.7 Praėjusių metų pirmų vietų laimėtojai negali dalyvauti konkurse su tuo pačiu šokiu.**

5.8. Renginio organizatoriai neatsako už paliktus daiktus konkurso metu.

**VI. VERTINIMAS IR SKATINIMAS**

6.1. Žiuri komisija dalyvių pasirodymus vertins už artistiškumą, šokio idėją, atlikimo technikos profesionalumą, klasikinio šokio elementų panaudojimą, judesio ir muzikos įvairumą, šokio ir judesio sinchroniškumą.

**VII. NOMINACIJOS IR PRIZAI**

7.1.Visi kolektyvai apdovanojami diplomais ir dovanomis.

7.2. Kiekvienoje amžiaus grupėje paskelbiami laureatai (I, II, III vieta ir įteikiamos vienetinės statulėlės).

**VIII. KOMISIJA**

8.1. Tarptautiniam vaikų ir jaunimo šokio konkursui **„CODA 2020“** bus sudaryta kompetentinga organizacinė grupė-žiuri komisija. Vertinimo komisijos sprendimai neskundžiami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iki pasimatymo tarptautiniame vaikų ir jaunimo šokio konkurse **„CODA 2020“**